text: Tvørmegi sigur hetta vera fyri at tryggja, at neyðugt gjøgnumskygni verður í venjingar- og kappingarhøpi. Tey hava ein greiðan antidoping-politikk, men eingin føroysk eftirlitsskipan er, soleiðis at eitt løggilt eftirlit kann tryggjast í verki.
text: #000007
text: “Vit halda, at dopingeftirlit hevur stóran týdning, og tað er serliga viðkomandi innan kraftítrótt, har rørslur, sum eisini ganga aftur í CrossFit, eru uppií. Tí fær Tvørmegi nú, sum fyrsta fitnesstøð í Føroyum, limaskap í Anti Doping Danmark. Hetta er at kalla ein fyribilsloysn, inntil møguleikar vera í føroysku skipanini at tryggja neyðuga eftirlitið. Tvørmegi er farið í samstarv við ÍSF at fáa hetta í lag, og vit eru sera fegin um stuðul og ráð frá ÍSF. Nú verður skipan, har eftirlitið kann koma at vitja ófráboðað, tá vanlig venjing er, og tá kappingar verða fyriskipaðar,” sigur Tvørmegi.
text: #000008
text: “ÍSF er sera fegið um, at Tvørmegi sum fyrsta venjingarmiðstøð hevur gjørt avtalu við ADD. Vit fara nú at bjóða øllum hinum venjingarmiðstøðunum í Føroyum til kunningarfund, og okkara vón er sjálvandi, at allar sum ein gera avtalu við ADD um antidoping samstarv, soleiðis at foreldur at ungum íðkarum kunnu kenna seg vís í, at børn teirra venja í einum umhvørvi, sum aktivt tekur frástøðu frá doping.“
text: #000010